Suuri eksistenssimaksimi

**Suuri eksistenssimaksimi** oli koko Telluksen ja ihmiskunnan historian vuosina 3 760 011 000 - 3 BWE määrännyt jättimäinen väärinkäsitys, jonka aiheutti telluslainen piispa ja hinausautonkuljettaja Gezelius ja toimeenpani Muinaisten neuvosto. Juoni perustui aikamatkustukseen ja informaation säätelyyn, sekä äärimmäiseen salassapitovelvollisuuteen. Suuren eksistenssimaksimin seurauksena Telluksen 13 miljardista ihmisestä 7,7 miljardia ei edellenkään tiedä mitään todellisuuden todellisesta olemuksesta.

## Sisältö

> ”*Tämä on SUURI EKSISTENSSIMAKSIMI, jonka ovat luoneet ja täytäntöön panneet Telluksen edustaja, PIISPA GEZELIUS sekä todellisuuden ja puolueettoman totuuden edustaja, MUINAISTEN NEUWOSTO. Seuraawa on tässä julistuksessa annettu: Kellekään telluslaiselle älylliselle objektille ei saa suorasti tahi epäsuorasti toimittaman mitään wiittausta ns. todelliseen informaatioon, toisin sanoen todellisuuden todelliseen luonteeseen, tahi ohjaaman ketään älyllistä objektia senlaista tilannetta kohti, jossa edellämainitunkaltaista informaatiota woidaan hankkia. Sille, joka edellämainitunkaltaista informaatiota tästä huolimatta kätösiinsä saa, on wiipymättä toimitettaman tämä julistus, tahi sen jäljennys, tahi sen sisältämä informaatio jossakin muussa ymmärrettävässä muodossa.* ”
>
>

Näin alkaa Suuri eksistenssimaksimi. Koko dokumentin pituus on 2 (kaksi) sivua. Kokoteksti on saatavilla Muinaisten kansliasta ja mahdollisesti myöhemmin tältä wiki-sivulta.

## Historia

Suuren eksistenssimaksimin läjäytti Muinaisten pöydälle vuonna 333 BWE telluslainen hinausautonkuljettaja ja piispa Gezelius, joka oli todennut Telluksen olevan sammakonviljelijöiden ja torvenliimaajien pesäpaikka ja katastrofaalinen epäonnistuma. Jälkeenpäin on selvinnyt, että Gezeliuksen havainnot oli tehty punajuurimehulasin läpi, ja ne sisälsivät huomattavia epätarkkuuksia. Muinaisten lähettämä varmistuskomiteakin hävisi tietymättömiin, sillä sitä ei asiakirjalomakkeessa piileskelevän virheen vuoksi lähetetty ollenkaan. Päätös Suuren eksistenssimaksimin toimeenpanosta jouduttiin siksi tekemään ainoastaan Gezeliuksen pohjaehdotuksen pohjalta, joka, kuten aiemmin sanottiin, oli yhtä todenmukainen kuin Boosalaisen kuukkelimuflonin jääpala-automaatin huolto-ohje. Ainoana paikallaolevana telluslaisena Gezeliukselle annettiin kaikki valtuudet toimeenpanon toimeenpanemiseen sekä aika-matkailuun kykenevä kukkaruukku-mobiili. Gezelius flippasi mobiilin vuoteen 3 760 011 000 BWE, ja liukastui ulos aluksesta. Seuraavan 13 vuoden aikana Gezelius teki tarvittavat järjestelyt ja palasi sitten takaisin.

Virheet Gezeliuksen havaintomenetelmissä ja varmistuskomitean lähetysprosessissa kävivät ilmi tarkistuspinosta löytyneestä virheraportista vuonna 3 BWE ja Muinaiset julistivat Suuren eksistenssimaksimin kumottavaksi. Laiminlyönnin poistamiseksi tehtävä telluslaisten uudelleenvalistamisesta annettiin Termosmiehelle ja Tuuheamiehelle, jotka aloittivat suuren työn välittömästi. Tuloksettoman alun jälkeen ensimmäinen suuri askel otettiin vuonna 1 BWE, kun web-sivusto Lert-nahka-kuula.fi perustettiin ja todellinen informaatio tuotiin ensimmäistä kertaa kaikkien telluslaisten ulottuville. Kyseisen sivuston menestys oli kuitenkin heikko, ja sen sisältö oli hyvin vaikeasti ymmärrettävässä muodossa. Menestys iski viimein vuonna 3 AWE, kun suurtietosanakirja Massive Universe Wiki perustettiin ja kaikki jäsennetty ja käännetty informaatio tungettiin sinne. Wikin menestys onkin kiistämätön, sillä seuraavana syksynä Petsamon muinaisalueelle alkoi ilmestyä pesuvateja, tietenkin pesupäivän merkeissä :)